Document ID: 32008D0351

KOMISSION PÄÄTÖS,
tehty 28 päivänä huhtikuuta 2008,
päätöksen 2007/57/EY muuttamisesta sellaisten tilanteiden osalta, joista on ilmoitettava varhaisvaroitus- ja reagointijärjestelmän kautta
(tiedoksiannettu numerolla K(2008) 1574)
(ETA:n kannalta merkityksellinen teksti)
(2008/351/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan parlamentin ja neuvoston 24 päivänä syyskuuta 1998 tartuntatautien epidemiologisen seurannan ja valvonnan verkoston perustamisesta yhteisöön tekemän päätöksen N:o 2119/98/EY (1), ja erityisesti sen 1 ja 7 artiklan
sekä katsoo seuraavaa:
(1)
Euroopan parlamentin ja neuvoston päätöksessä N:o 2119/98/EY säädetystä varhaisvaroitus- ja reagointijärjestelmästä 22 päivänä joulukuuta 1999 tehdyn päätöksen 2000/57/EY (2) liitteessä I luetellaan tilanteet, joista kunkin jäsenvaltion toimivaltaisten terveysviranomaisten on tiedotettava kyseistä järjestelmää käyttäen.
(2)
Yhteisön varhaisvaroitus- ja reagointiverkostoa tulee käyttää ainoastaan tilanteissa, jotka on määritelty päätöksen 2000/96/EY liitteessä I (3) tai jotka koskevat edellä mainitun päätöksen 7 artiklassa tarkoitettuja muita tartuntatauteja, jotka yksin tai yhdessä muiden samanlaisten tilanteiden kanssa ovat uhka tai voivat muodostua uhkaksi kansanterveydelle.
(3)
Euroopan unionin neuvosto katsoi 30 päivänä marraskuuta ja 1 päivänä joulukuuta 2006 tehdyissä päätelmissä, että Maailman terveysjärjestölle ja päätöksessä N:o 2119/98/EY tarkoitetulle yhteisön verkostolle on ilmoitettava samanaikaisesti mahdollisista kansanterveyteen liittyvistä hätätilanteista, jotta vältetään viiveet tiedonkulussa.
(4)
Kansainvälisen terveyssäännöstön (2005) mukaisesti, joka tuli voimaan 15 päivänä kesäkuuta 2007, jäsenvaltioiden toimivaltaisten viranomaisten on ilmoitettava tietyt kansanterveyteen vaikuttavat tilanteet Maailman terveysjärjestölle tai neuvoteltava asiasta sen kanssa, etenkin jos kyseessä on kansainvälisesti merkittävä kansanterveyteen vaikuttava hätätilanne tai mikä tahansa kyseisten tilanteiden vuoksi toteutettu kansanterveyteen liittyvä toimenpide.
(5)
Edellä mainitut päätöksen N:o 2119/98/EY liitteeseen liittyvät ilmoitukset ja neuvottelut on annettava tiedoksi päätöksessä 2000/57/EY säädetyn varhaisvaroitus- ja reagointijärjestelmän kautta samanaikaisesti kuin niistä ilmoitetaan Maailman terveysjärjestölle; näin varmistetaan, että komissio ja muut jäsenvaltiot saavat tiedon viipymättä.
(6)
Päätöksen 2000/57/EY liite I olisi siksi muutettava.
(7)
Tässä päätöksessä säädetyt toimenpiteet ovat päätöksen N:o 2119/98/EY 7 artiklalla perustetun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 2000/57/EY liite I tämän päätöksen liitteen mukaisesti.
2 artikla
Tätä päätöstä sovelletaan 1 päivästä toukokuuta 2008.
3 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä huhtikuuta 2008.

Labels: 12
0